
A V I Z

asupra proiectului de Lege privind formalităţile de raportare aplicabile navelor la sosirea în şi/sau la plecarea din porturile româneşti


În conformitate cu prevederile art.95 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege privindprivind  formalităţile de raportare aplicabile navelor la sosirea în şi/sau la plecarea din porturile româneşti, transmis cu adresa  nr. PL-x 42 din 18 februarie 2013, înregistrat sub nr.31/216 din 19 februarie 2013. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a adoptat proiectul de lege la data de 12 februarie 2013.  

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut proiectul de lege susmenţionat, în şedinţa din  26 februarie 2013.



Proiectul de lege are ca obiect  reglementarea formalităţilor de raportare aplicabile navelor la sosirea în şi/sau la plecarea din porturile româneşti, intervenţiile  legislative vizând simplificarea şi armonizarea procedurilor administrative aplicate în domeniul transportului maritim, prin standardizarea transmiterii electronice a informaţiilor şi prin raţionalizarea formalităţilor de raportare, din perspectiva necesităţii de aliniere a legislaţiei naţionale de profil la normele şi existenţele europene, incidente în materie.

  

Membrii Comisiei au examinat iniţiativa legislativă supusă avizării, expunerea de motive, avizul  favorabil al Consiliului Legislativ nr.1051  din 10 decembrie 2012. 
În urma dezbaterilor, cu unanimitate de  voturi, s-a hotărât avizarea favorabilă  a proiectului de lege.


În raport  de obiectul şi conţinutul  reglementării, proiectul de lege face parte din categoria legilor ordinare.

